Κανονισμός (ΕΚ) αριθ. 1754/2002 της Επιτροπής

της 1ης Οκτωβρίου 2002

που τροποποιεί για τέταρτη φορά τον κανονισμό (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τον Οσάμα Μπιν Λάντεν, το δίκτυο της Αλ Κάιντα και τους Ταλιμπάν και για την κατάργηση του κανονισμού (ΕΚ) αριθ. 467/2001 του Συμβουλίου

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 881/2002 του Συμβουλίου, της 27ης Μαΐου 2002, για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τον Οσάμα Μπιν Λάντεν, το δίκτυο της Αλ Κάιντα και τους Ταλιμπάν και για την κατάργηση του κανονισμού (ΕΚ) αριθ. 467/2001 του Συμβουλίου για την απαγόρευση της εξαγωγής ορισμένων αγαθών και υπηρεσιών στο Αφγανιστάν, την ενίσχυση της απαγόρευσης πτήσεων και την παράταση της δέσμευσης κεφαλαίων και άλλων οικονομικών πόρων όσον αφορά τους Ταλιμπάν του Αφγανιστάν(1), όπως τροποποιήθηκε τελευταία από τον κανονισμό (ΕΚ) αριθ. 1644/2002 της Επιτροπής(2), και ιδίως το άρθρο 7 παράγραφος 1 πρώτη περίπτωση,

Εκτιμώντας τα ακόλουθα:

(1) Το παράρτημα Ι του κανονισμού (ΕΚ) αριθ. 881/2002 απαριθμεί τα πρόσωπα, τις ομάδες και τις οντότητες που αφορά η βάσει του εν λόγω κανονισμού δέσμευση κεφαλαίων και οικονομικών πόρων.

(2) Στις 11 και στις 30 Σεπτεμβρίου 2002, η επιτροπή κυρώσεων αποφάσισε να τροποποιήσει τον κατάλογο προσώπων, ομάδων και οντοτήτων που αφορά η δέσμευση κεφαλαίων και οικονομικών πόρων και, συνεπώς, το παράρτημα Ι πρέπει να τροποποιηθεί αναλόγως.

(3) Για να είναι τα μέτρα που προβλέπονται στον παρόντα κανονισμό αποτελεσματικά, ο παρών κανονισμός πρέπει να τεθεί σε ισχύ αμέσως,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το παράρτημα Ι του κανονισμού (EΚ) αριθ. 881/2002 τροποποιείται σύμφωνα με το παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 1 Οκτωβρίου 2002.

Για την Επιτροπή

Christopher Patten

Μέλος της Επιτροπής

(1) ΕΕ L 139 της 29.5.2002, σ. 9.

(2) ΕΕ L 247 της 14.9.2002, σ. 25.

ΠΑΡΑΡΤΗΜΑ

Το παράρτημα Ι του κανονισμού (EΚ) αριθ. 881/2002 τροποποιείται ως εξής:

1. Η εγγραφή "Eastern Turkistan Islamic Movement or East Turkistan Islamic Movement (ETIM) (γνωστό και ως Eastern Turkistan Islamic Party)"

στον τίτλο "Νομικά πρόσωπα, ομάδες και οντότητες" αντικαθίσταται από τα εξής: "Eastern Turkistan Islamic Movement or East Turkistan Islamic Movement (ETIM) (γνωστό και ως Eastern Turkistan Islamic Party ή Eastern Turkistan Islamic Party of Allah)."

2. Τα παρακάτω φυσικά πρόσωπα προστίθενται στον κατάλογο με τίτλο "Φυσικά πρόσωπα": α)

Bahaji, Said, προηγούμενη διεύθυνση Bunatwiete 23, D-21073 Hamburg, Γερμανία· ημερομηνία γεννήσεως: 15 Ιουλίου 1975· τόπος γεννήσεως: Haselünne (Niedersachsen), Γερμανία· προσωρινό γερμανικό διαβατήριο με αριθμό 28 642 163 εκδοθέν στο Αμβούργο·

β)

Binalshibh, Ramzi Mohamed Abdullah (γνωστός και ως Omar, Ramzi Mohamed Abdellah· γνωστός και ως Binalsheidah, Ramzi Mohamed Abdullah· γνωστός και ως Bin al Shibh, Ramzi)· ημερομηνία γεννήσεως 1 Μαΐου 1972 ή 16 Σεπτεμβρίου 1973· τόπος γεννήσεως: Hadramawt, Υεμένη ή Χαρτούμ, Σουδάν· υπηκοότητα: Σουδάν ή Υεμένης· διαβατήριο Υεμένης με αριθμό 00 085 243 εκδοθέν στις 12 Νοεμβρίου 1997 στη Sanaa, Υεμένη·

γ)

El Motassadeq, Mounir, Göschenstraße 13, D-21073 Hamburg, Γερμανία· ημερομηνία γεννήσεως: 3 Απριλίου 1974· τόπος γεννήσεως: Marrakesh, Μαρόκο· υπηκοότητα: Μαρόκου· διαβατήριο Μαρόκου με αριθμό H 236 483 εκδοθέν στις 24 Οκτωβρίου 2000 από την πρεσβεία του Μαρόκου στο Βερολίνο, Γερμανία·

δ)

Essabar, Zakarya (γνωστός και ως Essabar, Zakariya), Dortmunder Straße 38, D-22419 Hamburg, Γερμανία· ημερομηνία γεννήσεως: 3 Απριλίου 1977· τόπος γεννήσεως: Essaouria, Μαρόκο· υπηκοότητα: Μαρόκου· διαβατήριο Μαρόκου με αριθμό M 271 351 εκδοθέν στις 24 Οκτωβρίου 2000 από την πρεσβεία του Μαρόκου στο Βερολίνο, Γερμανία·

3. Η εγγραφή "Wa'el Hamza Julaidan (γνωστός και ως Wa'il Hamza Julaidan, Wa'el Hamza Jaladin, Wa'il Hamza Jaladin και Abu Al-Hasan al Madani)· ημερομηνία γεννήσεως: 22 Ιανουαρίου 1958· τόπος γεννήσεως: Al-Madinah, Σαουδική Αραβία· Διαβατήριο Σαουδικής Αραβίας με αριθμό A-992535"

στον τίτλο "Φυσικά πρόσωπα" αντικαθίσταται από τα εξής: "Wa'el Hamza Julaidan (γνωστός και ως Wa'il Hamza Julaidan, Wa'el Hamza Jalaidan, Wa'il Hamza Jalaidan, Wa'el Hamza Jaladin, Wa'il Hamza Jaladin και Abu Al-Hasan al Madani)· ημερομηνία γεννήσεως: 22 Ιανουαρίου 1958· τόπος γεννήσεως: Al-Madinah, Σαουδική Αραβία· Διαβατήριο Σαουδικής Αραβίας με αριθμό A-992535."